sukhrobnurali/uzbek-legal-corpus huggingface dataset:
IMPORTNI TARIFLAR BILAN BOShQARISh ChORA-TADBIRLARI TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Import operatsiyalarini tartibga solishga doir qoʻshimcha chora-tadbirlar toʻgʻrisida” 1998-yil 18-fevraldagi PF-1930-son Farmonini bajarish yuzasidan Vazirlar Mahkamasi qaror qiladi: 1. 1998-yil 1-martdan boshlab: Oʻzbekiston Respublikasi hududiga olib kiriladigan tovarlarga aksiz soligʻi stavkalari 2-ilovaga muvofiq; 2. Oʻzbekiston Respublikasi Moliya vazirligi, Davlat bojxona qoʻmitasi: 1998-yil 1-martgacha jismoniy shaxslar tomonidan Oʻzbekiston Respublikasi hududiga aksiz soligʻi solinmay olib kiriladigan tovarlarning cheklangan normalarini; 1998-yil 1-aprelgacha jismoniy shaxslar tomonidan Oʻzbekiston Respublikasi bojxona chegarasi orqali tovarlarni olib oʻtish qoidalari va normalarini ishlab chiqsinlar va tasdiqlasinlar. 3. Makroiqtisodiyot va statistika vazirligi Moliya vazirligi, Tashqi iqtisodiy aloqalar vazirligi va Davlat bojxona qoʻmitasi bilan birgalikda 1998-yil 15-martgacha “Tovarlar, ishlar va xizmatlar importi prognoziga kiritish uchun xoʻjalik yurituvchi subyektlar tomonidan buyurtmanomalar taqdim etish va ularni koʻrib chiqish tartibi”ni ishlab chiqsin va Pul-kredit siyosati boʻyicha respublika komissiyasi bilan kelishgan holda tasdiqlasin. 4. Oʻzbekiston Respublikasi Moliya vazirligi, Tashqi iqtisodiy aloqalar vazirligi, Davlat bojxona qoʻmitasi Markaziy bank bilan birgalikda oʻn kun muddatda haqini toʻlash uchun valyuta mablagʻlari bilan taʼminlanmagan import tovarlarning Oʻzbekiston Respublikasi hududiga olib kirilishini istisno qiluvchi hamda ularning import qiluvchi tomonidan oʻz mablagʻlari hisobiga qaytarib yuborilishini nazarda tutuvchi tartibni ishlab chiqsinlar va tasdiqlash uchun kiritsinlar. 5. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Jismoniy shaxslar tomonidan Oʻzbekiston Respublikasi hududiga tovarlar olib kelinganligi uchun yigʻim undirishni joriy etish toʻgʻrisida” 1996-yil 13-avgustdagi 279-son qarorining 1-bandi; Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining “Jismoniy shaxslar tomonidan Oʻzbekiston Respublikasi hududiga tovarlar olib kelinganligi uchun yigʻim undirishni joriy etish toʻgʻrisida” 1996-yil 13-avgustdagi 279-son qarorini qisman oʻzgartirish haqida” 1996-yil 25-oktabrdagi 362-son qarorining 2-bandi; Vazirlar Mahkamasining “Tashqi savdo operatsiyalarini amalga oshirishda xorijiy valyutadagi mablagʻlardan foydalanish ustidan nazoratni takomillashtirish chora-tadbirlari toʻgʻrisida” 1996-yil 13-martdagi 95-son qarori 2-bandining 2-xatboshi; Vazirlar Mahkamasining “1998-yilgi Oʻzbekiston Respublikasining asosiy makroiqtisodiy koʻrsatkichlari va Davlat budjeti prognozi toʻgʻrisida” 1997-yil 5-dekabrdagi 540-son qaroriga 14-2-ilova. 6. Oʻzbekiston Respublikasi vazirliklari va idoralari Adliya vazirligi bilan birgalikda oʻz meʼyoriy hujjatlarini mazkur qarorga muvofiqlashtirsinlar. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI HARBIY QISMLARIDA INTIZOMNI MUSTAHKAMLAShGA QARATILGAN ChORA-TADBIRLAR TOʻGʻRISIDA
(decree, 2020-09-28)

Surxondaryo viloyatining “Oqtosh” chegara postida harbiy xizmatchilarni halokatga olib kelgan fojiali voqea munosabati bilan: 1. Ushbu fojiali hodisa sabablarini puxta oʻrganish uchun 1-ilovaga* muvofiq komissiya tuzilsin. Komissiya ikki hafta ichida Oʻzbekiston Respublikasi Prezidentiga oʻz ishi natijalarini taqdim etsin. Harbiy intizomni boʻshashtirib yuborganligi, oʻq otish qurollarini saqlash va ulardan foydalanish qoidalarini buzganligi va bu juda ogʻir oqibatlarga olib kelganligi uchun ushbu harbiy qism qoʻmondonligiga nisbatan jinoiy javobgarlikka tortishgacha boʻlgan gʻoyat qattiq choralar qoʻllanib, jinoyat ishi keyinchalik harbiy sud tomonidan koʻrib chiqish uchun topshirilsin. 2. Oʻzbekiston Respublikasi Mudofaa vazirligi, chegara va ichki qoʻshinlari harbiy qismlarida harbiy intizomning ahvolini chuqur oʻrganish uchun 2-ilovaga* muvofiq komissiya tuzilsin. Komissiya uch oy ichida harbiy qismlar harbiy xizmatchilari oʻrtasida nizomga zid oʻzaro munosabat hollarini bartaraf etishga qaratilgan aniq chora-tadbirlar majmuini tayyorlab, Oʻzbekiston Respublikasi Prezidentiga taqdim etsin. Mazkur komissiya tarkibida ushbu masalani har bir harbiy qismda oʻrganish uchun 3-ilovaga* muvofiq ishchi guruhlari tuzilsin. 3. Harbiy intizomning ahvoli va nizomga zid munosabat hollarini bartaraf etish chora-tadbirlari samaradorligi uchun harbiy qismlar komandirlari va tegishli qoʻshin turlari qoʻmondonlari shaxsan javobgar ekanliklari belgilab qoʻyilsin. Oʻzbekiston Respublikasi Mudofaa vazirligi (X.K. Tursunov), Milliy Xavfsizlik Xizmati (R.R. Inoyatov), Ichki ishlar vazirligi (Z.A. Almatov) va Prokuratura (B.M. Mustafoyev) bir oy muddat ichida harbiy xizmatchilar oʻrtasida nizomga zid munosabat hollarining xizmat tekshiruvi tartiblari toʻgʻrisida va oʻzaro munosabatlarda nizomga zid har bir holat uchun guruhlar, raschyotlar, boʻlinmalar, vzvodlar, rotalar, batalonlar, brigadalar komandirlarining hamda ularning shaxsiy tarkib bilan ishlash boʻyicha oʻrinbosarlarining jinoiy javobgarlikka tortishgacha boʻlgan shaxsiy javobgarligini belgilash haqida Nizom tayyorlab, uni tasdiqlash uchun Oʻzbekiston Respublikasi Prezidentiga taqdim etsinlar. 4. Oʻzbekiston Respublikasi Xotin-qizlar qoʻmitasi (D.M. Gʻulomova) “Kamolot” Yoshlar jamgʻarmasi (X.M. Abduraimov) va Mudofaaga koʻmaklashuvchi “Vatanparvar” jamiyati (J.J. Shohmardonov) bilan hamkorlikda oʻz faoliyatlarida harbiy qismlarda sogʻlom axloqiy muhitni yaratish maqsadida harbiy xizmatga chaqiriluvchilar va harbiy xizmatchilar oʻrtasida tarbiyaviy ishlarga alohida eʼtibor qaratsinlar. Shu maqsadda Oʻzbekiston Respublikasi Xotin-qizlar qoʻmitasi huzurida doimiy faoliyat koʻrsatuvchi komissiya tuzilsin. Oʻzbekiston Respublikasi Mudofaa vazirligi, Milliy Xavfsizlik Xizmati va Ichki ishlar vazirligi ushbu komissiya oʻz faoliyatini amalga oshirishi uchun tegishli shart-sharoitlarni yaratsinlar. 5. Ushbu Farmonning bajarilishini nazorat qilish Oʻzbekiston Respublikasi Prezidentining Davlat maslahatchisi B. Gʻulomov zimmasiga yuklansin.
IMPORT OPERATSIYALARINI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA
(decree, 2021-04-30)

Import operatsiyalarini boshqarish tizimini takomillashtirish, bu operatsiyalarni amalga oshirish chogʻida shartnoma va moliya intizomini mustahkamlash maqsadida: 2. Oʻzbekiston Respublikasi vakolatli banklarda yuridik va jismoniy shaxslarning import bitimlarini hisobga olish va ular ijrosini nazorat qilishning amaldagi tartibi saqlab qolinsin. 5. Belgilab qoʻyilsinki, faqat Oʻzbekiston Respublikasi Moliya vazirligi va vakolatli banklargina xalqaro hisob-kitoblarni amalga oshirish chogʻida import bitimlari haqini toʻlash boʻyicha kafolat majburiyati berishga haqlidir. Oʻzbekiston Respublikasi vazirliklari, idoralari, mahalliy hokimiyat organlariga import qilinayotgan tovarlar uchun haq toʻlash boʻyicha xorijiy hamkorlariga kafolatlar berish yoki oʻzga majburiyatlarni olish taqiqlansin. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi “Loyihalar va import kontraktlarini kompleks ekspertiza qilish markazi” DUK, Moliya vazirligi, Davlat Bojxona qoʻmitasi, vakolatli banklar import bitimlari haqini toʻlash boʻyicha hisob-kitoblarning belgilangan tartibiga qatʼiy rioya qilsinlar. 8. Oʻzbekiston Respublikasi Vazirlar Mahkamasi ushbu Farmonni bajarish yuzasidan bir hafta muddatda qaror qabul qilsin.
1998 YILDA YETIShTIRILADIGAN PAXTA XOM AShYoSI UChUN AVANS BERISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Qishloq va suv xoʻjaligi vazirligining 1998-yilda Qoraqalpogʻiston Respublikasi hamda viloyatlar boʻyicha paxta xomashyosi yetishtirish hajmlariga doir taklifi ilovaga muvofiq tasdiqlansin. 2. 1998-yilda davlat tomonidan paxta tolasi xarid qilish miqdori uni ishlab chiqarish hajmining 30 foizi darajasida belgilansin. Tasdiqlangan xaridlar hajmidan ortiqcha yetishtirilgan paxta xomashyosidan olingan paxta tolasi xoʻjaliklar ixtiyorida qoladi va paxta xomashyosi tayyorlash topshirigʻini bajarishgan taqdirda, ular tomonidan shartnomaviy narxlarda sotiladi. 3. Paxta tolasining 1998-yil uchun cheklangan narxlari paxta tolasini qayta ishlash va transportda tashish xarajatlarini hisobga olgan holda jahon narxlari darajasining 85 foizi miqdorida belgilansin. Oʻzbekiston Respublikasi Moliya vazirligiga Qishloq va suv xoʻjaligi vazirligi bilan birgalikda 1998-yilgi paxta xomashyosi xarid narxlariga jahon bozorida vujudga keladigan narx konyunkturasiga muvofiq zarur tuzatishlar kiritishga ruxsat etilsin. 4. “Oʻzdavpaxtasanoatsotish” uyushmasi: 1998-yilgi paxta xomashyosini xarid qilish yuzasidan shartnomalar tuzishni joriy yilning 15-fevraligacha tugallasin; 1998-yilning fevralidan boshlab paxta xomashyosi sotish yuzasidan kontraktatsiya shartnomalari tuzishgan qishloq xoʻjaligi korxonalariga har oyda Oʻzbekiston Respublikasi Moliya vazirligi hamda Qishloq va suv xoʻjaligi vazirligi hisob-kitoblariga koʻra xoʻjaliklarning paxta yetishtirish joriy xarajatlarini qoplaydigan miqdorlarda, xarid narxlari boʻyicha xomashyo qiymatining 50 foizi doirasida avans berib borsin; xarid qilinadigan paxta xomashyosi uchun avans berishni paxta tolasini sotishdan tushadigan mablagʻlar va bank kreditlari hisobiga amalga oshirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
TOVARLARNING AYRIM TURLARINI CHAKANA SOTISH QOIDALARIGA OʻZGARTIRISHLAR KIRITISH TOʻGʻRISIDA
(resolution, 2003-02-13)

Vazirlar Mahkamasi qaror qiladi: 1. Vazirlar Mahkamasining 1997-yil 14-iyuldagi 355-son qarori bilan tasdiqlangan Chakana savdo korxonalarida qimmatbaho metallar va qimmatbaho toshlardan yasalgan buyumlarni sotish qoidalari (3-ilova)ning 4-bandi ikkinchi xatboshiga oʻzgartirishlar kiritilsin va u quyidagi tahrirda bayon qilinsin: “Dislokatsiyaga moddiy-texnik bazasi mazkur Qoidalarning 5-7-bandlari talablariga muvofiqligi boʻyicha tegishlicha “Savdo” hududiy aksiyadorlik kompaniyalarida, Toshkent shahar hokimligining Savdo, xizmatlar koʻrsatish sohasi va isteʼmol tovarlari ishlab chiqarish departamentida ekspertizadan oʻtgan savdo korxonalari kiritiladi”. 2. Vazirlar Mahkamasining 1997-yil 23-oktabrdagi 485-son qarori bilan tasdiqlangan Oʻzbekiston Respublikasi hududida alkogolli ichimliklar va pivo bilan chakana savdo qilishi qoidalari (2-ilova)ga quyidagi oʻzgartirish va qoʻshimchalar kiritilsin: 2-band quyidagi tahrirda bayon qilinsin: “Alkogolli ichimliklar va pivoni chakana sotish, shu jumladan, alkogolli ichimliklar va pivoni quyib sotish tegishli hokimliklar tomonidan berilgan maxsus ruxsatnomasi asosida amalga oshiriladi. Ruxsat guvohnomasida savdo korxonasining manzili, ish soatlari, sotiladigan ichimliklar turi, sotish turi (oʻzi bilan olib ketishga yoki quyib) hamda boshqa zarur maʼlumotlar aniq koʻrsatilgan boʻlishi kerak. Ruxsat guvohnomasi hokimliklar tomonidan Qoraqalpogʻiston Respublikasi, viloyatlar va Toshkent shahar savdo tashkilotlari tomonidan tuzilgan hamda ularning rahbarlari tomonidan tasdiqlangan dislokatsiyalar asosida beriladi. Alkogolli ichimliklar va pivo sotiladigan savdo obyektlarining dislokatsiyasi majburiy tartibda hududiy ichki ishlar organlariga va sanepidemstansiyalarga maʼlumot uchun taqdim etiladi”; 6-bandning sakkizinchi xatboshi quyidagi tahrirda bayon qilinsin: “lotoklarda (joylashtirilishi hokimliklar va sanepidemstansiya organlari bilan kelishiladigan izometrik idishlardan quyib sotilishi mumkin boʻlgan pivodan tashqari) va avtomashinalarda, oʻquv yurtlari, diniy muassasalar va machitlar, bolalar muassasalari yonida, shuningdek, bevosita davolash-profilaktika va sport sogʻlomlashtirish muassasalari hududida joylashgan chakana savdo obyektlarida (umumiy ovqatlanish obyektlaridan tashqari), oʻquv yurtlari va ishlab chiqarish korxonalari oshxonalarida oʻquv va ishlab chiqarish jarayonida, diskotekalarda quvvati 30 va undan ortiq daraja boʻlgan spirtli ichimliklarni, shuningdek, xususiy uylarda tashkil etilgan umumiy ovqatlanish korxonalarida soat 22 dan boshlab”.
OILA MANFAATLARINI TAʼMINLASh BORASIDA 1998 YILDA AMALGA OShIRILADIGAN TADBIRLAR DAVLAT DASTURI TOʻGʻRISIDA
(resolution, 2021-02-22)

Oilaning jamiyatni oʻzgartirishdagi tutgan oʻrni va ishtirokini yanada oshirish, oilalarning huquqiy, ijtimoiy, iqtisodiy, maʼnaviy-axloqiy manfaatlarini va farovonligini yaxshilashni davlat tomonidan qoʻllab-quvvatlashni kuchaytirish hamda izchil taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 1997-yil 9-dekabrdagi F-796-son Farmoyishi bilan tashkil etilgan Respublika komissiyasi tomonidan ishlab chiqilgan Oila manfaatlarini taʼminlash borasida 1998-yilda amalga oshiriladigan tadbirlar Davlat dasturi tasdiqlansin (1-ilova). 2. Hokimiyat va boshqaruvning davlat tuzilmalari mulkchilik shakllaridan qatʼi nazar, korxonalar va tashkilotlar Davlat dasturi topshiriqlarining belgilangan muddatlarga muvofiq soʻzsiz bajarilishini taʼminlashning mukammal choralarini koʻrsinlar. Ushbu maqsadlarda ikki hafta muddatda: Davlat dasturida koʻrsatib oʻtilgan tadbirlarni korxonalar va tashkilotlarning aniq shart-sharoitlariga muvofiq ravishda, shuningdek, korxona, tashkilot joylashgan erdagi mahallalarda yashovchi oilalarni ijtimoiy qoʻllab-quvvatlash zarurligiga qarab amalga oshirish boʻyicha tarmoq va idoraviy tadbirlar; shaharlar, tumanlar, qishloqlar va ovullarning mahalliy shart-sharoitni hisobga oluvchi va har bir oilani qamrab oluvchi oila manfaatlarini taʼminlash borasida amalga oshiriladigan mintaqaviy dasturlar ishlab chiqilsin. 3. Davlat matbuot qoʻmitasi, “Oʻzteleradio” kompaniyasi, Oʻzbekiston Milliy axborot agentligi, ommaviy axborot vositalari qabul qilingan 1998-yilgi Davlat dasturida nazarda tutilgan oila manfaatlarini taʼminlash borasida amalga oshiriladigan tadbirlarning tutgan oʻrni va ahamiyatini keng tushuntirishni taʼminlasinlar. Oila manfaatlarini taʼminlash dasturlarining bajarilishi doimo kuzatib borilsin va uning natijalari keng yoritilsin. 4. Vazirlar Mahkamasi komplekslari, vazirliklar, idoralar, Qoraqalpogʻiston Respublikasi Vazirlar Kengashi va barcha darajalardagi hokimliklar har chorakda oʻzlarining yakuniy majlislarida manfaatdor organlar va tuzilmalarni jalb qilgan, masʼul ijro etuvchilarning hisobotlarini tinglagan holda oila manfaatlarini taʼminlash borasidagi tegishli dasturlarning bajarilishini koʻrib borsinlar. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
JISMONIY ShAXSLARGA MULK HUQUQIDA TEGIShLI BOʻLGAN BINOLAR VA INShOOTLAR BOʻYIChA ROʻYXATGA OLISh-BAHOLASh IShLARINI AMALGA OShIRISh TOʻGʻRISIDA
(resolution, 2021-02-22)

Qonun hujjatlarida nazarda tutilgan soliq solish tizimini takomillashtirish uchun binolar va inshootlarni baholash hamda qayta baholash ishlarini jadallashtirish maqsadida Vazirlar Mahkamasi qaror qiladi:
XALQARO ILMIY-TEXNIKAVIY ALOQALARNI RIVOJLANTIRISHNI, XALQARO VA XORIJIY TASHKILOTLAR VA JAMGʻARMALAR GRANTLARI BOʻYICHA ILMIY DASTURLAR VA LOYIHALARNI DAVLAT TOMONIDAN QOʻLLAB-QUVVATLASH TOʻGʻRISIDA
(resolution, 2018-02-15)

Xalqaro ilmiy-texnikaviy aloqalarni rivojlantirishni davlat tomonidan qoʻllab-quvvatlash, begʻaraz muruvvat va texnik yordam sifatida hamda ilmiy-texnikaviy hamkorlik sohasidagi xalqaro bitimlar doirasida Oʻzbekiston Respublikasiga beriladigan xalqaro va xorijiy tashkilotlar va jamgʻarmalar grantlari boʻyicha bajariladigan ilmiy-texnikaviy va innovatsiya dasturlarini va loyihalarini muvofiqlashtirishni va ularning monitoringini takomillashtirish maqsadida Vazirlar Mahkamasi qaror qiladi: 2. 1998-yil 1-yanvardan boshlab: xalqaro va xorijiy tashkilotlar va jamgʻarmalar grantlari boʻyicha Oʻzbekiston Respublikasida bajarilayotgan ilmiy-texnikaviy va innovatsiya dasturlari va loyihalarini amalga oshirish doirasida; ilmiy-texnikaviy hamkorlik boʻyicha xalqaro bitimlar doirasida yetkazib beriladigan asbob-uskunalar (priborlar, materiallar, axborot va tashkiliy-texnika tizimlari va vositalari) Oʻzbekiston Respublikasi Oʻzbekiston Respublikasi Innovatsion rivojlanish vazirligi koʻrsatib oʻtilgan asbob-uskunalarning ajratilgan grantlar maqsad va vazifalariga muvofiqligi toʻgʻrisidagi xulosasi asosida bojxonada rasmiylashtirishda undiriladigan bojxona poshlinasi, qoʻshilgan qiymat soligʻi va aksiz soligʻi toʻlashdan ozod etilsin. Sotib olingan yoki xorijdan keltirilgan asbob-uskunalar (priborlar, materiallar, axborot va tashkiliy-texnika tizimlari va vositalari) olib qoʻyilgan taqdirda barcha toʻlovlar va soliqlar belgilangan tartibda toʻlanadi. 3. Oʻzbekiston Respublikasi Fan va texnika davlat qoʻmitasi, Moliya vazirligi, Davlat soliq qoʻmitasi va Davlat bojxona qoʻmitasi xalqaro va xorijiy tashkilotlar va jamgʻarmalar hamda ilmiy-texnikaviy hamkorlik boʻyicha xalqaro bitimlar doirasida xorijdan keltirilayotgan pul mablagʻlari va asbob-uskunalarning (priborlar, materiallar, axborot va tashkiliy-texnika tizimlari va vositalari) ajratilgan grantlar maqsad va vazifalariga muvofiqligi toʻgʻrisida xulosalar berish tartibini bir oy muddatda ishlab chiqsinlar va tasdiqlasinlar. 4. Mazkur qarorning bajarilishini nazorat qilish Bosh vazir oʻrinbosari A. Azizxoʻjayev zimmasiga yuklansin.
INVESTITSIYa LOYIHALARINI AMALGA OShIRIShNI RAGʻBATLANTIRISh BORASIDAGI QOʻShIMChA ChORA-TADBIRLAR TOʻGʻRISIDA
(decree, 2009-06-17)

Ustuvor investitsiya loyihalarini amalga oshirish, korxonalarni texnika bilan qayta jihozlash uchun qulay shart-sharoitlarni yaratish, qoʻshma korxonalarni barpo qilishga xorijiy sarmoyalarni keng koʻlamda jalb etish hisobiga iqtisodiyotning tarkibiy oʻzgarishlarini taʼminlash maqsadida: 1. Oʻzbekiston Respublikasi hududiga belgilangan tartibda tasdiqlanadigan roʻyxatga muvofiq olib kelinadigan texnologik uskunalar, shuningdek texnologik uskunalar yetkazib berish kontrakti shartlarida butlovchi buyumlar va ehtiyot qismlar yetkazib berish nazarda tutilgan taqdirda, ular qoʻshilgan qiymat soligʻidan ozod etilsin: 1998-yilgi investitsiya programmasiga kiritilgan ustuvor obyektlar*ni jihozlash uchun; hukumatning kafolati bilan beriladigan xorijiy kreditlar hisobiga moliyalanadigan investitsiya loyihalarini amalga oshirish uchun; xalq isteʼmol mollari ishlab chiqarishga ixtisoslashayotgan, yangi barpo etilayotgan va qayta qurilayotgan korxonalar uchun; xorijiy sarmoyalar ishtirokidagi korxonalarning ustav mablagʻiga qoʻyilma sifatida xorijiy sarmoyadorlar tomonidan keltiriladigan texnologiya uskunalari. 2. Belgilab qoʻyilsinki, import boʻyicha yetkazib beriladigan hamda hukumat qarorlariga muvofiq “Oʻzqishloqxoʻjaliktaʼminottuzatish” qoʻmitasi va “Oʻzqishloqxoʻjalikmash-xolding” kompaniyasi tomonidan olib kelinib, mashina-traktor saroylariga sotiladigan qishloq xoʻjalik texnikasi, ularning butlovchi va ehtiyot qismlari olib kelinganida ikki yil mobaynida qoʻshilgan qiymat soligʻiga tortilmaydi. Yangi korxonalarni tashkil etish, shuningdek ishlab turganlarini modernizatsiya qilish va texnik qayta jihozlash uchun belgilangan tartibda tasdiqlanadigan roʻyxatga muvofiq respublika hududiga olib kelinadigan texnologik uskunalar, shuningdek texnologik uskunalar yetkazib berish kontrakti shartlarida butlovchi buyumlar va ehtiyot qismlar yetkazib berish nazarda tutilgan taqdirda, ular qoʻshilgan qiymat soligʻidan ozod etilsin.
OSIYO TARAQQIYOT BANKINING OʻZBEKISTONDA DOIMIY VAKOLATXONASI OCHILISHI TOʻGʻRISIDAGI BITIMNI TASDIQLASH HAQIDA
(resolution, 1998-01-16)

“Oʻzbekiston Respublikasining xalqaro shartnomalari toʻgʻrisida”gi Qonunning 20-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati bilan Osiyo taraqqiyot banki oʻrtasida 1997-yil 24-sentabrda Manila shahrida (Filippin) imzolangan Osiyo taraqqiyot bankining (OTB) Doimiy vakolatxonasini ochish toʻgʻrisidagi Bitim tasdiqlansin. 2. Mazkur qarorning bajarilishini va Toshkent shahrida Osiyo taraqqiyot bankining Doimiy vakolatxonasini ochish boʻyicha kompleks masalalarning hal etilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Tashqi ishlar vazirligi zimmasiga yuklansin.
1998 YILDA ShOLI EKILADIGAN MAYDONLAR TOʻGʻRISIDA
(resolution, 2021-02-22)

Yer-suv resurslaridan oqilona foydalanish va qishloq xoʻjaligi korxonalarida sholi yetishtirish samaradorligini oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi viloyatlar hokimliklari, Qishloq va suv xoʻjaligi vazirligi, “Oʻzdonmahsulot” davlat korporatsiyasining 1998-yilda qishloq xoʻjaligi korxonalarida sholi ekiladigan maydonlar hajmi kutiladigan suv taʼminotini hisobga olgan holda sholining yalpi hosili va davlat resurslari uchun tayyorlanadigan sholi miqdori toʻgʻrisidagi taklifiga ilovaga muvofiq rozilik berilsin. 2. Bunda sholi asosan ixtisoslashtirilgan sholikor xoʻjaliklarda va suv bilan kafolatli taʼminlangan zonalarda joylashtirilsin. Andijon, Buxoro, Jizzax, Navoiy, Namangan, Samarqand va Fargʻona viloyatlari xoʻjaliklarida sholi ekilishiga yoʻl qoʻyilmasin. 3. Sugʻoriladigan yerlardan yuqori samarali foydalanishni tashkil etish, sholidan yuqori hosil olish va shu asosda sholi yetishtirish hajmlari sezilarli darajada koʻpaytirilishini taʼminlash Qishloq va suv xoʻjaliga vazirligi, “Oʻzmevasabzavotuzumsanoat-xolding” kompaniyasi, “Oʻzqishloqxoʻjaliktaʼminot-tuzatish” davlat-kooperativ qoʻmitasi, Qoraqalpogʻiston Respublikasi Vazirlar Kengashi, viloyatlar va tumanlar hokimliklarining birinchi darajali vazifasi deb hisoblansin. 4. Vazirlar Mahkamasining 1997-yil 24-iyundagi 317-son qarorining sholi ekiladigan maydonlarga oid qismi oʻz kuchini yoʻqotgan deb hisoblansin. 5. “Oʻzdonmahsulot” davlat korporatsiyasi, Qishloq va suv xoʻjaligi vazirligi Qoraqalpogʻiston Respublikasi Vazirlar Kengashi hamda Surxondaryo, Sirdaryo, Toshkent va Xorazm viloyatlari hokimliklari bilan birgalikda shu yil 1-martgacha sholikor xoʻjaliklar bilan sholini shartnomaviy narxda xarid qilish yuzasidan kontraktatsiya shartnomalari tuzilishini taʼminlasinlar va sholi qiymatining kamida 40 foizi miqdorida avans bersinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. X. Joʻrabekov zimmasiga yuklansin.